תקנות ניירות ערך (פרטי תשקיף של קרן להשקעות בנאמנות שנוסדה מחוץ לישראל, מבנהו וצורתו)

{{ח:התחלה}}
{{ח:כותרת|תקנות ניירות ערך (פרטי תשקיף של קרן להשקעות בנאמנות שנוסדה מחוץ לישראל, מבנהו וצורתו), תש״ל–1970}}
{{ח:קטע3||תקנות בדבר הפרטים שיש לכלול בתשקיף של קרן להשקעות בנאמנות שנוסדה מחוץ לישראל, מבנה של התשקיף וצורתו}}

{{ח:פתיח-התחלה}}
{{ח:תיבה|ק״ת תש״ל, 2290|תקנות ניירות ערך (פרטי תשקיף של קרן להשקעות בנאמנות שנוסדה מחוץ לישראל, מבנהו וצורתו)|https://olaw.org.il/takanot/takanot-2617.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק ניירות ערך#סעיף 16|סעיף 16}} {{ח:חיצוני|חוק ניירות ערך|לחוק ניירות ערך, תשכ״ח–1968}}, לפי הצעת הרשות ובאישור ועדת הכספים של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הוראות כלליות}}

{{ח:פנימי|פרק ב|פרק ב׳: פרטים שיש לכלול בראש התשקיף או בהבלטה בחלק אחר של התשקיף}}

{{ח:פנימי|פרק ג|פרק ג׳: הפרטים שיש לכלול בתשקיף בדבר הצעת היחידות}}

{{ח:פנימי|פרק ד|פרק ד׳: הפרטים שיש לכלול בתשקיף בדבר פעולות הקרן בישראל}}

{{ח:פנימי|פרק ה|פרק ה׳: הפרטים שיש לכלול בתשקיף בדבר הקרן, יחידותיה, נכסיה ומדיניות ההשקעה שלה}}

{{ח:פנימי|פרק ו|פרק ו׳: הפרטים שיש לכלול בתשקיף בדבר הנאמן, מנהל הקרן ובעלי ענין בהם}}

{{ח:פנימי|פרק ז|פרק ז׳: הפרטים שיש לכלול בתשקיף בדבר רווחי הקרן}}

{{ח:פנימי|פרק ח|פרק ח׳: הפרטים שיש לכלול בתשקיף בדבר פדיון יחידות, העברתן, תקופת קיום הקרן, אסיפות כלליות של בעלי יחידות, והדרך לשינוי תקנות הקרן או הסכם הנאמנות}}

{{ח:פנימי|פרק ט|פרק ט׳: דו״חות כספיים שיש לכלול בתשקיף}}

{{ח:פנימי|פרק י|פרק י׳: פרטים שונים נוספים שיש לכלול בתשקיף}}

{{ח:קטע2|פרק א|פרק א׳: הוראות כלליות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”קרן להשקעות בנאמנות“ או ”קרן“ – קרן או תאגיד שיחידות בהם מוצעות לציבור ואשר עיסוקם העיקרי, ואם עדיין לא התחילו בעסקים – מטרתם העיקרית, השקעה בניירות ערך והפקת רווחים מהחזקתם ומעיסקאות בהם;
{{ח:ת|סוג=הגדרה}} ”יחידות“ – ניירות ערך המקנים זכות השתתפות בהון או בנכסי הקרן, לפי הענין, והניתנים לפדיון לפי דרישת המחזיק בהם;
{{ח:ת|סוג=הגדרה}} ”נאמן“ – המחזיק בנכסי קרן להשקעות בנאמנות בשביל בעלי היחידות לפי הסכם נאמנות או תקנות הקרן;
{{ח:ת|סוג=הגדרה}} ”מנהל הקרן“ – העוסק במקח וממכר של נכסים ובפעולות אחרות בשביל הקרן לפי הסכם ניהול, תקנות הקרן או הסכם נאמנות;
{{ח:ת|סוג=הגדרה}} ”מחיר יסודי“ – שווי היחידה המבוסס על חישוב השווי הנקי של נכסי הקרן לפי השיטה שנקבעה בתקנות הקרן או בהסכם הנאמנות;
{{ח:ת|סוג=הגדרה}} ”ההוספות למחיר היסודי“ – ההוספות למחיר היסודי שיש לשלם בעד היחידה לפי תקנות הקרן או הסכם הנאמנות;
{{ח:ת|סוג=הגדרה}} ”מחיר היחידה“ – המחיר היסודי בתוספת ההוספות למחיר היסודי;
{{ח:ת|סוג=הגדרה}} ”מחיר הפדיון“ – המחיר בו תיפדה היחידה לפי השיטה שנקבעה בתקנות הקרן או בהסכם הנאמנות.

{{ח:סעיף|2|תחולה}}
{{ח:ת}} תקנות אלה יחולו על תשקיף לפיו מוצעות לציבור בישראל יחידות בקרן להשקעות בנאמנות שנוסדה מחוץ לישראל.

{{ח:סעיף|3|צורת התשקיף}}
{{ח:ת}} התשקיף יהא בדפוס, או יוכן בצורה אחרת המניחה את דעת הרשות, יהא ערוך בצורה נוחה לקריאה ועמודיו יהיו ממוספרים.

{{ח:סעיף|4|לשון התשקיף}}
{{ח:ת}} לשון התשקיף תהיה עברית, או לשון אחרת בצירוף תרגום לעברית, כשהתרגום העברי הוא המחייב.

{{ח:סעיף|5|תוכן הענינים}}
{{ח:ת}} התשקיף יכלול ”תוכן ענינים“ בציון העמודים המתאימים.

{{ח:סעיף|6|מבנה התשקיף}}
{{ח:ת}} התשקיף יחולק לפרקים ואפשר שיחולק חלוקה נוספת, לפי הצורך.

{{ח:סעיף|7|פרטי התשקיף}}
{{ח:ת}} התשקיף יכלול את הפרטים המפורטים בתקנות אלה, וכל פרט נוסף העשוי להיות חשוב למשקיע סביר השוקל רכישת היחידות המוצעות; אין חובה לציין העדר קיומו של פרט פלוני אלא אם נקבע כך במפורש בתקנות אלה.

{{ח:קטע2|פרק ב|פרק ב׳: פרטים שיש לכלול בראש התשקיף או בהבלטה בחלק אחר של התשקיף}}

{{ח:סעיף|8|הודעה על היתר התשקיף}}
{{ח:ת}} תובא הודעה כי נתקבלו כל ההיתרים, האישורים והרשיונות הדרושים על פי כל דין בישראל ובמדינה בה נוסדה הקרן, להצעת היחידות, להנפקתן ולפרסום התשקיף.

{{ח:סעיף|9|משמעות ההיתר}}
{{ח:ת}} תובא הודעה על משמעות ההיתר בהבלטה מיוחדת ובזו הלשון: ”אין בהיתרה של הרשות לניירות ערך לפרסם את התשקיף משום אימות הפרטים המובאים בו או אישור מהימנותם או שלמותם, ואין בו משום הבעת דעה על טיבם של ניירות הערך המוצעים“.

{{ח:סעיף|10|הקרן}}
{{ח:ת}} יצויינו שם הקרן, שם המדינה בה נוסדה, תאריך ייסודה, מקום מושב הנהלתה, מען משרדה הראשי, החוק שלפיו נוסדה – ובהעדר חוק כאמור יצויין הדבר, ואם היא תאגיד – יצויין גם סוג התאגיד שעליו היא נמנית.

{{ח:סעיף|11|הגופים הקשורים בקרן}}
{{ח:ת}} יצויינו שם מנהל הקרן, שם הנאמן, שם המפיץ הראשי של יחידות הקרן, שם המציע לפי התשקיף בישראל, שם נציג הקרן בישראל, שמו של כל מי שחתם על חוות דעת הכלולה או הנזכרת בתשקיף, עיסוקיהם העיקריים ומעני משרדיהם הראשיים.

{{ח:סעיף|12|פיקוח רשמי}}
{{ח:תת|(א)}} יצויין אם במדינה בה נוסדה הקרן מפקחת רשות רשמית על פעולות הקרן, לרבות על הצעת היחידות לציבור בישראל, יצויין שם הרשות ומי ממנה אותה, ויובאו פרטים בדבר הפיקוח האמור.
{{ח:תת|(ב)}} בהעדר פיקוח כאמור – יצויין הדבר בהבלטה.

{{ח:סעיף|13|שיפוט}}
{{ח:ת}} יצויין היכן ניתן לתבוע את הקרן, את הנקובים {{ח:פנימי|סעיף 11|בתקנה 11}} ואת מנהליהם, בכל ענין הקשור בהצעת היחידות בישראל ובזכויות הנלוות ליחידות המוצעות כאמור, מה הוא הדין שלפיו תידון תביעה כזו, מה הן התביעות בענינים האמורים שאפשר להגישן בישראל, והמען למסירת מסמכים משפטיים בישראל.

{{ח:קטע2|פרק ג|פרק ג׳: הפרטים שיש לכלול בתשקיף בדבר הצעת היחידות}}

{{ח:סעיף|14|היחידות המוצעות}}
{{ח:תת|(א)}} יצויינו בנפרד מספר היחידות המוצעות בישראל ומחוצה לה, ואם לא הוגבל המספר – יצויין הדבר.
{{ח:תת|(ב)}} יצויין אם היחידות האמורות יהיו על שם או למוכ״ז.

{{ח:סעיף|15|מחיר היחידה בישראל ותנאי תשלומו}}
{{ח:תת|(א)}} יצויין מחיר היחידה המוצעת בציון נפרד של המחיר היסודי ושל ההוספות למחיר היסודי, לסוגיהן.
{{ח:תת|(ב)}} לא היה מחיר היחידה המוצעת קבוע – תובא הפניה לפרק בתשקיף בו מתוארת שיטת קביעת מחיר היחידה.
{{ח:תת|(ג)}} אם אין מחיר היחידה משתלם במלואו עם הגשת ההזמנה ויש הגבלה להעברת היחידה כל עוד לא נפרעה במלואה, או שהיחידה ניתנת להפקעה בשל אי תשלום מחירה המלא – יפורטו תנאי ההגבלה או ההפקעה, הכל לפי הענין.

{{ח:סעיף|16|מחיר היחידה מחוץ לישראל}}
{{ח:ת}} יצויין אם שיטת הקביעה של המחיר היסודי ושיעורי ההוספות למחיר היסודי זהים בישראל ומחוצה לה, ואם לאו – יובאו פרטי ההבדלים.

{{ח:סעיף|17|יחידות המוצעות לסוג אנשים מסויים}}
{{ח:תת|(א)}} היו היחידות או חלק מהן מוצעות לסוג אנשים מסויים – יצויין הסוג ומספר היחידות המוצעות לאותו סוג.
{{ח:תת|(ב)}} הוענקה זכות לרכישת יחידות בתנאים שונים מן התנאים בהם מוצעות היחידות לפי התשקיף – יפורטו התנאים האמורים, ויצויין מי הם הזכאים לרכוש את היחידות לפי תנאים אלה.

{{ח:סעיף|18|הזמנת יחידות}}
{{ח:ת}} יצויינו אופן הזמנת היחידות המוצעות, לרבות המקומות שבהם ניתן להשיג טפסי הזמנה והמקומות שבהם ניתן להגישם, תחילת התקופה להגשת הזמנות ומועד סיומה.

{{ח:סעיף|19|הזמנה שהושבה ריקם}}
{{ח:ת}} יצויינו המועד והדרך שבהם יוחזר למזמינים שהזמנתם הושבה ריקם כל סכום ששילמו על חשבון היחידות המוצעות.

{{ח:קטע2|פרק ד|פרק ד׳: הפרטים שיש לכלול בתשקיף בדבר פעולות הקרן בישראל}}

{{ח:סעיף|20|נציג הקרן}}
{{ח:תת|(א)}} יצויינו הסמכויות שהוענקו לנציג הקרן בישראל, ואם הוא אחראי לפעולות הקרן בישראל – יצויין גם היקף אחריותו ויובאו פרטים בדבר הונו, נכסיו והתחייבויותיו.
{{ח:תת|(ב)}} היה נציג הקרן תאגיד – יצויינו סוג התאגיד שעליו הוא נמנה, החוק שלפיו הואגד ותאריך ההאגד.

{{ח:סעיף|21|הבנק המרכז}}
{{ח:תת|(א)}} יצויין שם הבנק שמונה על ידי הקרן כבנק המרכז את המסחר ביחידות הקרן בישראל (להלן – הבנק המרכז) וסכום הפקדון שהופקד על ידי הקרן בבנק זה.
{{ח:תת|(ב)}} יובאו הפרטים העיקריים של ההסכם בין הקרן לבין הבנק המרכז ובכלל זה תנאי הפקדון האמור, ויצויין תאריך אישורו של ההסכם על ידי המפקח על מטבע חוץ.

{{ח:סעיף|22|פיקוח על מטבע חוץ}}
{{ח:ת}} יובאו פרטים בדבר הוראות הפיקוח על מטבע חוץ בישראל המסדירים את פעולות הקרן והפצת היחידות, ובכלל זה הדרך בה ניתן בישראל לקנות ולמכור יחידות בקרן, הפרטים בדבר החשבונות במטבע חוץ שבאמצעותם ניתן לסחור ביחידות, על שם מי יירשמו היחידות, מי יחזיק בהן, ומה המסמך שיקבל הרוכש כראיה לרכישת היחידות.

{{ח:סעיף|23|פרסום}}
{{ח:ת}} יובאו פרטים בדבר הדרכים והמועדים שבהם יתפרסמו בישראל מחירי היחידות, מחירי הפדיון ורשימת נכסי הקרן.

{{ח:קטע2|פרק ה|פרק ה׳: הפרטים שיש לכלול בתשקיף בדבר הקרן, יחידותיה, נכסיה ומדיניות ההשקעה שלה}}

{{ח:סעיף|24|יחידות במחזור והון הקרן}}
{{ח:תת|(א)}} יצויין מספר היחידות שבמחזור בתאריך התשקיף או בתאריך סמוך לו ככל האפשר.
{{ח:תת|(ב)}} היתה הקרן תאגיד – יצויין הון מניותיה הרשום, המונפק והנפרע בתאריך התשקיף או בתאריך סמוך לו ככל האפשר.

{{ח:סעיף|25|יחידות שהונפקו ושנפדו ומחיריהם}}
{{ח:תת|(א)}} יצויינו מספר היחידות שהונפקו ומספר היחידות שנפדו בחמש שנות החשבון האחרונות של הקרן, ובפירוט נוסף לגבי –
{{ח:תתת|(1)}} כל חודש בשתי שנות החשבון האחרונות של הקרן;
{{ח:תתת|(2)}} כל חודש בתקופה שמתחילת שנת החשבון שבה פורסם התשקיף עד תאריך התשקיף או תאריך סמוך לו ככל האפשר.
{{ח:תת|(ב)}} יצויינו מחיר היחידה ומחיר הפדיון בסוף כל חודש בתקופות האמורות בפסקאות (א)(1) ו־(2).
{{ח:תת|(ג)}} יצויין מחיר היחידה הגבוה ביותר והנמוך ביותר של יחידות הקרן, בכל אחת משתי שנות הלוח שקדמו לתאריך התשקיף ובתקופה שמתחילת שנת הלוח שבה פורסם התשקיף עד תאריך התשקיף או תאריך סמוך לו ככל האפשר.
{{ח:תת|(ד)}} יצויין מחיר היחידה בתאריך התשקיף או בתאריך סמוך לו ככל האפשר.

{{ח:סעיף|26|הערכת שווי נכסי הקרן}}
{{ח:ת}} תובא שיטת ההערכה של השווי הנקי של נכסי הקרן לצורך קביעתם של המחיר היסודי ושל מחיר הפדיון, ויצויינו המועדים שאליהם תתייחס ההערכה.

{{ח:סעיף|27|קביעת מחירים}}
{{ח:ת}} תובא שיטת הקביעה של מחיר היחידה ושל מחיר הפדיון, בציון נפרד של שיעורי ההוספות למחיר היסודי, ויצויינו המועדים בהם ייקבעו המחירים ומה הם מועדי הערך של נכסי הקרן שישמשו בסיס לקביעות אלה.

{{ח:סעיף|28|הפסקה או דחיה}}
{{ח:ת}} ניתן להפסיק או לדחות את קביעת המחירים או את הערכת הנכסים, כולם או מקצתם, יצויין הדבר בהבלטה ויפורטו התנאים שבהם ניתן הדבר להיעשות.

{{ח:סעיף|29|הקובעים את שווי הנכסים והמחירים והבקורת עליהם}}
{{ח:תת|(א)}} יצויין מי הם המעריכים את שווי נכסי הקרן והקובעים את המחירים כאמור {{ח:פנימי|סעיף 26|בתקנות 26}} {{ח:פנימי|סעיף 27|ו־27}}, ועיסוקיהם העיקריים.
{{ח:תת|(ב)}} יצויין מי הם המבקרים את הקביעות האמורות ועיסוקיהם העיקריים, ובהעדר בקורת – יצויין הדבר.

{{ח:סעיף|30|זכויות הנלוות ליחידות}}
{{ח:ת}} יובאו פרטים בדבר זכויות הנלוות ליחידות בנוסף על הזכויות שצויינו בתקנות אלה.

{{ח:סעיף|31|מעמד נכסי הקרן}}
{{ח:ת}} יצויין אם מהווים נכסי הקרן רכוש נפרד מרכוש הנאמן ומנהל הקרן, והאם ניתן לשעבדם, למשכנם, לעקלם או לשים יד עליהם עקב כל חוב או סיבה אחרת שאינה לשם הבטחת הזכויות של בעלי היחידות.

{{ח:סעיף|32|רשימת נכסי הקרן}}
{{ח:תת|(א)}} תובא רשימת נכסי הקרן – לתאריך הקביעה ששימשה בסיס לחישוב מחיר היחידה בהתאם {{ח:פנימי|סעיף 25|לתקנה 25(ד)}} – ערוכה לפי סוגי נכסי הקרן, לרבות סוגי ניירות הערך הכלולים בנכסי הקרן, בציון מספרם, שוויים הנקוב, עלותם וערכם בשוק בתאריך האמור.
{{ח:תת|(ב)}} היו ניירות הערך רשומים למסחר ביותר מבורסה אחת, תצויין הבורסה שעל פי תוצאות המסחר בה נקבע ערכם.
{{ח:תת|(ג)}} כוללים נכסי הקרן נכסים שאינם ניירות ערך, יתוארו הנכסים ויצויינו עלותם וערכם בשוק בתאריך האמור בתקנת משנה (א).
{{ח:תת|(ד)}} לא היתה זהות בין ערך הנכסים בשוק לבין שוויים על פי שיטת הקביעה האמורה {{ח:פנימי|סעיף 26|בתקנה 26}}, יצויין הדבר ויפורטו סכומי ההפרשים.
{{ח:תת|(ה)}} בתקנה זו, ”ערך השוק“, לגבי ניירות ערך שיש להם שער בבורסה – השער בבורסה, ולגבי נכסים אחרים – הערך בשוק לפי שיטה שתצויין.

{{ח:סעיף|33|מדיניות ההשקעות}}
{{ח:תת|(א)}} יובאו פרטים בדבר מדיניות ההשקעות של הקרן ודרך ביצועה, ובכלל זה –
{{ח:תתת|(1)}} המספר המינימלי של תאגידים שמניירות ערך שלהם יהיו מורכבים נכסי הקרן בכל עת, לרבות החלק מנכסי הקרן שניתן להשקיע בניירות ערך של תאגיד אחד, או בנכס אחד;
{{ח:תתת|(2)}} שיעור השתתפות של הקרן בהון ובהצבעה בתאגידים או בנכסים שבהם היא משקיעה;
{{ח:תתת|(3)}} סוגי הנכסים שמותר לקנותם בשביל הקרן;
{{ח:תתת|(4)}} הניתן לקנות בשביל הקרן ניירות ערך שאינם סחירים בבורסה, או שטרם נפרעו במלואם, ובאלו תנאים;
{{ח:תתת|(5)}} הניתן לבצע בשביל הקרן עיסקאות שלא במזומנים ובאלו תנאים;
{{ח:תתת|(6)}} הניתן ללוות כספים בשביל הקרן או להלוות את כספיה ובאלו תנאים;
{{ח:תתת|(7)}} הניתן לקנות או למכור בשביל הקרן גם מחוץ לבורסה ניירות ערך הרשומים למסחר בבורסה, ואם כן – הקיימות הגבלות בדבר המחיר שבו תיעשה העיסקה.
{{ח:תת|(ב)}} יובאו הוראות הסכם הנאמנות או תקנות הקרן וכן הוראות כל דין החל על הקרן בדבר מדיניות ההשקעות שלה, ובהעדר הוראות כאלה לגבי כל פרט מהפרטים האמורים בתקנת משנה (א) – יצויין הדבר.

{{ח:קטע2|פרק ו|פרק ו׳: הפרטים שיש לכלול בתשקיף בדבר הנאמן, מנהל הקרן ובעלי ענין בהם}}

{{ח:סעיף|34|הגדרות}}
{{ח:ת}} {{ח:פנימי|פרק ו|בפרק זה}} –
{{ח:ת|סוג=הגדרה}} ”החזקה“ ו”רכישה“ – כמשמעותן {{ח:חיצוני|חוק ניירות ערך|בחוק}}, למעט החזקה או רכישה בידי חברה שלובה;
{{ח:ת|סוג=הגדרה}} ”בעל ענין בקרן“, ”בעל ענין בנאמן“ או ”בעל ענין במנהל הקרן“ – מי שמחזיק בעשרה אחוזים או יותר מהיחידות או מהון המניות המונפקות של הקרן או של הנאמן או של מנהל הקרן, הכל לפי הענין, או מכוח ההצבעה בו או מהסמכות למנות מנהליו, מי שרשאי למנות את מנהלו הכללי, מי שמכהן כמנהלו או כמנהלו הכללי, וכל תאגיד שאדם כאמור מחזיק בו עשרים וחמישה אחוזים או יותר מהון המניות המונפק שלו, מכוח ההצבעה בו או מהסמכות למנות מנהליו.

{{ח:סעיף|35|המנהלים של הנאמן ומנהל הקרן}}
{{ח:ת}} יצויינו שמות המנהלים והמנהל הכללי של הקרן, של הנאמן ושל מנהל הקרן, מעניהם והתעסקותם העיקרית.

{{ח:סעיף|36|הנאמן ומנהל הקרן}}
{{ח:ת}} יובאו פרטים בדבר ההון הנפרע, סך כל הנכסים, סך כל ההתחייבויות, והעיסוק העיקרי של הנאמן ושל מנהל הקרן.

{{ח:סעיף|37|עניין במנהל ובנאמן}}
{{ח:ת}} יפורט כל ענין במנהל הקרן שיש לנאמן, או לבעל ענין בנאמן, או לבעל ענין בקרן, וכל ענין בנאמן שיש למנהל הקרן, או לבעל ענין במנהל הקרן, או לבעל ענין בקרן.

{{ח:סעיף|38|תשלומים לנאמן, למנהל ולבעלי ענין}}
{{ח:תת|(א)}} יפורטו בנפרד סכומי השכר, העמלה, התשלומים האחרים לסוגיהם וטובות הנאה מכל סוג שקיבלו הנאמן, או מנהל הקרן, או בעלי ענין בהם, או בעל ענין בקרן או המפיץ הראשי של יחידות הקרן או המציע לפי התשקיף בישראל, או נציג הקרן בישראל (להלן – הקשורים בקרן), במישרין או בעקיפין, תוך שלוש השנים שקדמו לתאריך התשקיף, מנכסי הקרן, מרווחיה, מהתמורה ששולמה בעד יחידות, מעסקאות בשביל הקרן ומעיסקאות ביחידות הקרן.
{{ח:תת|(ב)}} היה אחד הקשורים בקרן חבר בבורסה וקיבל בעד עיסקה בשביל הקרן עמלה העולה על העמלה הפחותה ביותר המשתלמת על עיסקה כזו בבורסה זו, יצויין הדבר ויפורטו הסכומים שקיבל העולים על סכום העמלה הפחותה ביותר כאמור.

{{ח:סעיף|39|חובות}}
{{ח:ת}} יפורטו בנפרד הסכומים המגיעים לקרן מכל אחד מן הקשורים בקרן והסכומים שהקרן חייבת לכל אחד מהם, בתאריך התשקיף או בתאריך סמוך לו ככל האפשר.

{{ח:סעיף|40|ענין בנכסי הקרן}}
{{ח:ת}} כללו נכסי הקרן ניירות ערך שהונפקו על ידי אחד מן הקשורים בקרן, יצויין הדבר ותובא רשימת ניירות הערך האמורים.

{{ח:סעיף|41|רכישת נכסי הקרן}}
{{ח:תת|(א)}} נרכשו נכסים בשביל הקרן – תוך השנה שקדמה לתאריך התשקיף – מאת הקשורים בקרן, יצויין הסכום ששולם או שיש לשלם בעד הנכסים לכל אחד מהמוכרים האמורים.
{{ח:תת|(ב)}} נמכרו נכסים של הקרן – תוך השנה שקדמה לתאריך התשקיף – לקשורים בקרן, יצויין הסכום שנתקבל או שיש לקבל בעד הנכסים מאת כל אחד מהקונים האמורים.
{{ח:תת|(ג)}} כללו הנכסים האמורים נכסים שנקנו או נמכרו בשביל הקרן במחיר שונה מערכם בשוק, יובאו פרטי העסקאות ויצויין ההפרש בין המחיר לבין הערך בשוק.
{{ח:תת|(ד)}} כללו הנכסים האמורים נכסים אחרים שאינם ניירות ערך שהיו רשומים בבורסה בעת רכישתם או מכירתם בשביל הקרן, תובא רשימת נכסים אלה בפירוט נפרד של הסכום ששולם או שיש לשלם בעדם ויצויינו הפרטים המהותיים בקשר אליהם.
{{ח:תת|(ה)}} בתקנה זו, ”ערך השוק“, לגבי ניירות ערך שיש להם שער בבורסה – השער בבורסה ולגבי נכסים אחרים – הערך בשוק לפי שיטת ההערכה שצויינה בהתאם {{ח:פנימי|סעיף 32|לתקנה 32(ה)}}.

{{ח:סעיף|42|החזקת יחידות בקרן}}
{{ח:ת}} יצויינו סכומי היחידות בקרן המוחזקות בתאריך התשקיף או בתאריך הסמוך לו ככל האפשר על ידי כל אחד מן הקשורים בקרן.

{{ח:קטע2|פרק ז|פרק ז׳: הפרטים שיש לכלול בתשקיף בדבר רווחי הקרן}}

{{ח:סעיף|43|רווחי הקרן}}
{{ח:תת|(א)}} יובאו פרטים בדבר חלוקת רווחי הקרן ומועדי החלוקה.
{{ח:תת|(ב)}} נקבע בהסכם הנאמנות או בתקנות הקרן כי רווחי הקרן לא יחולקו, או אין הקרן נוהגת לחלק את רווחיה, יצויין הדבר.

{{ח:סעיף|44|השתתפות ברווחי הקרן}}
{{ח:ת}} יצויינו השיעורים מרווחי הקרן המיועדים בהתאם לתקנות הקרן או הסכם הנאמנות, או בהתאם לנהוג בקרן, לכיסוי שכר הנאמן, שכר מנהל הקרן, הוצאות ניהול הקרן, תשלומים אחרים לקשורים בקרן ותשלומים מסוג אחר.

{{ח:סעיף|45|מיסוי}}
{{ח:ת}} יצויינו הוראות כל דין בישראל ומחוצה לה בדבר תשלומי מס של בעל יחידה בישראל, לרבות הוראות בדבר מניעת מסי כפל, והוראות כל דין בישראל ובארץ בה נוסדה הקרן בדבר תשלומי מס של הקרן.

{{ח:קטע2|פרק ח|פרק ח׳: הפרטים שיש לכלול בתשקיף בדבר פדיון יחידות, העברתן, תקופת קיום הקרן, אסיפות כלליות של בעלי יחידות, והדרך לשינוי תקנות הקרן או הסכם הנאמנות}}

{{ח:סעיף|46|פדיון}}
{{ח:תת|(א)}} יצויינו הפרטים בדבר הזכות לדרוש פדיון יחידה, דרכי הפדיון ומקום הפדיון.
{{ח:תת|(ב)}} ניתן להפסיק או לדחות את פדיון היחידות, יצויין הדבר בהבלטה בראש התשקיף, ויפורטו התנאים בהם ניתן הדבר להיעשות.

{{ח:סעיף|47|העברת יחידות}}
{{ח:ת}} יפורטו דרכי ההעברה של היחידות, לרבות התשלומים החלים בעת ההעברה.

{{ח:סעיף|48|פירוק הקרן}}
{{ח:תת|(א)}} יפורטו הוראות כל דין במדינה בה נוסדה הקרן והוראות הסכם הנאמנות ותקנות הקרן בדבר פירוק הקרן, ובכלל זה יצויין מי רשאי להחליט על פירוק הקרן וכיצד יחולקו נכסי הקרן בעת הפירוק.
{{ח:תת|(ב)}} הוגבלה תקופת קיומה של הקרן, תצויין התקופה.

{{ח:סעיף|49|אסיפות כלליות}}
{{ח:תת|(א)}} יובאו פרטים בדבר הוראות הסכם הנאמנות ותקנות הקרן לגבי אסיפות כלליות של בעלי היחידות.
{{ח:תת|(ב)}} באין הוראות כאמור, יצויין הדבר.

{{ח:סעיף|50|שינוי תקנות הקרן או הסכם הנאמנות}}
{{ח:ת}} תצויין הדרך לשינוי תקנות הקרן או הסכם הנאמנות.

{{ח:קטע2|פרק ט|פרק ט׳: דו״חות כספיים שיש לכלול בתשקיף}}

{{ח:סעיף|51|הגדרה}}
{{ח:ת}} {{ח:פנימי|פרק ט|בפרק זה}}, ”דו״חות כספיים“ – דו״ח על מצב הקרן, דו״ח הריווח וההפסד, דו״ח על שינויים בערך היחידות ורשימת ניירות הערך, לרבות ההערות והביאורים להם.

{{ח:סעיף|52|דו״חות כספיים מבוקרים}}
{{ח:תת|(א)}} יובאו דו״חות כספיים שנתיים של הקרן, חתומים על ידי מנהל הקרן, ואם הקרן תאגיד – על ידי מנהלי הקרן ועל ידי הנאמן, וערוכים ליום שקדם לתאריך התשקיף לא יותר מ־14 חודש (להלן – יום הדו״ח השנתי).
{{ח:תת|(ב)}} הדו״חות הכספיים יהיו ערוכים בהתאם לטופס שנקבע לפי {{ח:חיצוני|תקנות השקעות משותפות בנאמנות (דוח שנתי של קרן)|סעיף 20 לחוק השקעות משותפות בנאמנות, תשכ״א–1961}}, בשינויים המחוייבים מפאת שמדיניות ההשקעות של הקרן אינה כפופה להוראות {{ח:חיצוני|חוק השקעות משותפות בנאמנות|החוק האמור}}.
{{ח:תת|(ג)}} הדו״חות הכספיים יהיו מבוקרים על ידי רואה חשבון מוסמך בישראל או על ידי רואה חשבון של הקרן המוסמך על פי דין במקום מושבו הקבוע, שעיסוקו העיקרי הוא ראיית חשבון ואשר אינו תלוי בקרן ובקשורים בקרן בנסיבות שבהן היה נפסל לפי המקובל בישראל לשמש כרואה חשבון של הגופים האמורים.

{{ח:סעיף|53|דו״חות במקרה הארכת התקופה להגשת הזמנות}}
{{ח:ת}} הוארכה התקופה להגשת הזמנות ליחידות המוצעות, בהתאם {{ח:חיצוני|חוק ניירות ערך#סעיף 24|לסעיף 24(ב) לחוק}}, יהיו הדו״חות הכספיים השנתיים של הקרן ערוכים ליום שקדם לסיום התקופה להגשת הזמנות לא יותר מ־17 חודש.

{{ח:סעיף|54|דו״חות ביניים כספיים}}
{{ח:תת|(א)}} קדם יום הדו״ח השנתי לתאריך התשקיף יותר משמונה חדשים – יובאו גם דו״חות ביניים כספיים של הקרן ערוכים ליום שהוא 6 חדשים אחרי יום הדו״ח השנתי כשדו״ח הריווח והפסד ודו״ח על השינויים בערך היחידות שייכים לתקופה של 6 חדשים (להלן – דו״חות ביניים).
{{ח:תת|(ב)}} דו״חות הביניים ייערכו במתכונת הדו״ח השנתי ויהיו חתומים ומבוקרים כאמור {{ח:פנימי|סעיף 52|בתקנה 52}}.

{{ח:סעיף|55|עקרונות לעריכת דו״חות}}
{{ח:ת}} הדו״חות הכספיים ייערכו לפי עקרונות חשבונאיים וכללי דיווח מקובלים וישקפו נכונה ובצורה נאותה את מצב עסקי הקרן לתאריך לו נערך הדו״ח על מצב הקרן ותוצאות פעולותיה העסקיות בתקופת דו״ח הריווח והפסד שנסתיימה בתאריך זה.

{{ח:סעיף|56|דו״חות תיאום והשלמה}}
{{ח:ת}} הרשות רשאית להסכים כי במקום הדו״חות הכספיים, כולם או מקצתם, יובאו דו״חות כספיים מסוג אחר, ורשאית היא להתנות מתן הסכמה זו בצירוף דו״חות תיאום ודו״חות השלמה לדו״חות הכספיים השנתיים ולדו״חות הביניים כדי להתאימם לעקרונות החשבונאיים המקובלים בישראל ולכללים לפיהם יש לערוך את הטופס האמור {{ח:פנימי|סעיף 52|בתקנה 52(ב)}}; דו״חות אלה יהיו חתומים ומבוקרים כאמור {{ח:פנימי|סעיף 52|בתקנה 52}}.

{{ח:קטע2|פרק י|פרק י׳: פרטים שונים נוספים שיש לכלול בתשקיף}}

{{ח:סעיף|57|חוות דעת של רואי־חשבון}}
{{ח:תת|(א)}} תובא חוות דעת של רואה־חשבון שביקר את הדו״חות הכספיים בהתאם {{ח:פנימי|סעיף 52|לתקנה 52(ג)}} על הדו״חות הכספיים המבוקרים הכלולים בתשקיף.
{{ח:תת|(ב)}} תובא חוות דעת של רואה חשבון כאמור {{ח:פנימי|סעיף 52|בתקנה 52(ג)}} המציינת כי הדו״חות הכספיים יחד עם דו״חות התיאום וההשלמה, אם נדרשו דו״חות כאלה, נערכו לפי תקנות אלה.

{{ח:סעיף|58|חוות דעת של עורכי־דין}}
{{ח:תת|(א)}} תובא חוות דעת של עורך דין המאשרת שהזכויות הנלוות ליחידות תוארו נכונה, שלקרן הסמכות להנפיק את היחידות המוצעות בצורה המוצעת, וכי ניתנו כל ההיתרים, האישורים והרשיונות הדרושים על פי כל דין החל על הקרן במדינה בה נוסדה הקרן, במדינה בה מקום מושב הנהלתה, ובמדינה בה משרדה הראשי, להצעת היחידות בישראל, להנפקתן ולפרסום התשקיף.
{{ח:תת|(ב)}} תובא חוות־דעת של עורך דין בישראל, המאשרת כי ניתנו כל ההיתרים, האישורים והרשיונות הדרושים על פי כל דין בישראל להצעת היחידות, להנפקתן ולפרסום התשקיף.

{{ח:סעיף|59|הסכמה לכלול את חוות הדעת בתשקיף}}
{{ח:ת}} חוות דעת לפי {{ח:פנימי|סעיף 57|תקנות 57}} {{ח:פנימי|סעיף 58|ו־58}} תציין כי רואה־החשבון או עורך הדין, לפי הענין, הסכים מראש לכללה בתשקיף.

{{ח:סעיף|60|עיון במסמכים}}
{{ח:ת}} יצויינו המקומות והמועדים שבהם ניתן לעיין בישראל בתקנות הקרן, בהסכם הנאמנות ובמסמכים האמורים {{ח:חיצוני|חוק ניירות ערך#סעיף 44|בסעיף 44 לחוק}}.

{{ח:סעיף|61|חתימה}}
{{ח:ת}} על התשקיף יחתמו מנהל הקרן וכל אחד ממנהליו, הנאמן, והמציע לפי התשקיף בישראל, ואם הקרן תאגיד – גם הקרן ומנהליה.

{{ח:סעיף|62|שמות החותמים על התשקיף}}
{{ח:ת}} ליד חתימותיהם של החותמים על התשקיף יפורטו גם שמותיהם.

{{ח:סעיף|63|השם}}
{{ח:ת}} לתקנות אלה ייקרא ”תקנות ניירות ערך (פרטי תשקיף של קרן להשקעות בנאמנות שנוסדה מחוץ לישראל, מבנהו וצורתו), תש״ל–1970“.

{{ח:חתימות|כ״ג באב תש״ל (25 באוגוסט 1970)}}
* '''פנחס ספיר'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]